Diari Oficial de la Generalitat Valenciana


Sumari del DOGV 4641, del 01-12-2003 (2003/12634)

Informació pública del pla parcial modificat i text refós relatiu a l'àmbit del programa d'actuació integrada del sector 03.SUR de sòl urbanitzable, del Pla General de Castelló de la Plana.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4641

Data del DOGV
:   01-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12328


Organisme emissor
:   Kid Bross, SL

Tipus de document
:   Anunci

Informació pública del pla parcial modificat i text refós relatiu a l'àmbit del programa d'actuació integrada del sector 03.SUR de sòl urbanitzable, del Pla General de Castelló de la Plana. [2003/F12423]
  
La mercantil Kid Bross, SL, ha formulat el pla parcial modificat i text refós relatiu a l'àmbit del programa d'actuació integrada denominat «Sector 03.SUR de Sòl Urbanitzable», per al desenvolupament del sector esmentat del Pla General de Castelló de la Plana, a l'empara del que s'establix en els articles 21.2 i 66.2.A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994), com a agent urbanitzador del programa esmentat, designat per acord del Ple de 25 de gener de 2001 (condicionat a una sèrie d'esmenes, que s'aprovaren en sessió del Ple de 27 de setembre de 2001).
  
En aplicació del que s'establix en l'article 48.1.C) en relació amb els articles 46.3 i 52, tots estos de la referida llei, se sotmeten els documents esmentats a informació pública pel termini de 20 dies hàbils a partir del dia següent a la publicació d'este anunci en el Diari Oficial de la Generalitat Valenciana, durant el qual els interessats en este procediment podran formular qualssevol al·legacions que els convinguen segons dret. A este efecte, qualsevol interessat podrà consultar l'expedient depositat a la notaria d'Ernesto Tarragón Albella, situada al carrer de Luis Zorrilla, número 1, pisos 3r i 4t, de Castelló de la Plana. Es fa constar que qualsevol persona podrà comparéixer a la dita notaria per a obtindre còpia de l'acta de protocol·lització dels projectes o que se li exhibisca esta.
  
De la mateixa manera, la documentació esmentada, així com l'expedient administratiu (registre d'entrada número 64378, de data 22 de setembre de 2003), es podrà consultar a l'Ajuntament de Castelló de la Plana, els dies hàbils en horari d'atenció al públic. Les al·legacions que, si fa al cas, es formulen, s'hauran de presentar al Registre General de l'Ajuntament de Castelló de la Plana.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, val així mateix d'avís als titulars de parcel·les que s'indiquen tot seguit i que resulten desconeguts, amb domicili desconegut o insuficient per a poder practicar la notificació, que han resultat ser els següents:
  
Karexpain, SA, amb domicili a Barcelona, carrer de Roses, 65, entresòl 8a.
  
Esmeralda Sanz Montolio, amb domicili a Castelló de la Plana, carrer del Sequiol, número 2.
  
Consolación Sanz Montolio, amb domicili a Castelló de la Plana, carrer del Sequiol, número 2.